बैंक कर्मचारी 7 जुलाई को रहेंगे हड़ताल पर  
बैंक कर्मचारियों ने सरकारी बैंकों को लेकर सरकारी नीतियों के विरोध में 7 जुलाई को हड़ताल पर रहने की घोषणा की है।
बैंक कर्मचारियों ने सरकारी बैंकों को लेकर सरकारी नीतियों के विरोध में 7 जुलाई को हड़ताल पर रहने की घोषणा की है। बैंक एम्पलाइज फेडरेशन ऑफ इंडिया (बीईएफआई) के राष्ट्रीय अध्यक्ष एके रमेश ने यह जानकारी दी।  उन्होंने कहा कि केंद्र सरकार की नीतियां देश में सार्वजनिक बैंकों को तबाह कर देंगी। उन्होंने कहा कि संगठन सार्वजनिक बैंकों का निजीकरण नहीं करने, विलय नहीं करने तथा आउटसोर्सिंग पर प्रतिबंध लगाने की मांग कर रहा है।